EkBass/fiwiki-20250220-pages-articles huggingface dataset:
Lumilautailu olympialaisissa

Lumilautailu on ollut talviolympialaisten ohjelmassa vuoden 1998 talviolympialaisista lähtien, jolloin tapahtumina olivat suurpujottelu ja lumikouru. Talviolympialaisissa 2002 suurpujottelu korvattiin parisuurpujottelulla. Vuonna 2006 mukaan tuli lumilautakrossi ja vuonna 2014 slopestyle. Menestynein maa olympialaisten lumilautailussa on Yhdysvallat. == Tapahtumat == Lumilautailu Miesten kilpailut 98 02 06 10 14 18 Miesten lumikouru X X X X X X Miesten suurpujottelu X - - - - - Miesten parisuurpujottelu - X X X X X Miesten lumilautacross - - X X X X Miesten parierikoispujottelu - - - - X - Miesten slopestyle - - - - X X Miesten big air - - - - - X Naisten kilpailut 98 02 06 10 14 18 Naisten lumikouru X X X X X X Naisten suurpujottelu X - - - - - Naisten parisuurpujottelu - X X X X X Naisten lumilautacross - - X X X X Naisten parierikoispujottelu - - - - X - Naisten slopestyle - - - - X X Naisten big air - - - - - X == Mitalitaulukko == ==Lähteet== *
Super Power

Super Power oli vuosina 1993–2001 ilmestynyt videopeliaiheinen aikakauslehti. Lehti oli Nintendo-pelilehden seuraaja. Lehteä julkaistiin Suomen lisäksi Skandinavian maissa. Alkuaikoina lehti käsitteli Nintendon videopelejä, mutta myöhemmin siinä käsiteltiin muidenkin valmistajien pelejä. Super Poweria ilmestyi vuosittain enimmillään 12 numeroa ja yhteensä 80 numeroa.Super Power – Checklist keräilijälle – Retropelihuolto (arkistoitu) ==Konsolipelaaja== Super Power vaihtoi nimensä Konsolipelaajaksi numerosta 5/2001 alkaen.Konsolipelaaja 5/2001, sivu 2 Lehteä ilmestyi tällä nimellä 8 numeroa vuonna 2001.Konsolipelaaja – Checklist keräilijälle – Retropelihuolto (arkistoitu) ==Lähteet== Luokka:Videopelilehdet Luokka:Lakkautetut lehdet
Haavipallo olympialaisissa

Haavipallo eli lacrosse on ollut mukana Olympialaisissa kaksi kertaa, vuosina 1904 ja 1908. Molemmilla kerroilla olympiakultaa voitti Kanada. Vuosien 1904 ja 1908 jälkeen Haavipallo on ollut olympialaisissa mukana näytöslajina vuosina 1928, 1932 ja 1948. ==Mitalistit== ==Lähteet==
The Bell Curve

The Bell Curve: Intelligence and Class Structure in American Life on yhteiskuntatieteilijä Charles Murrayn ja psykologi Richard J. Herrnsteinin kirjoittama kirja, joka julkaistiin Yhdysvalloissa vuonna 1994. Se käsittelee älykkyyserojen yhteiskunnallista merkitystä. Sen pääväite on, että älykkyystesteillä mitattavissa oleva älykkyys ennustaa paremmin esimerkiksi yksilöiden koulu-, ammatti- ja taloudellista menestystä kuin vanhempien koulutus- ja tulotason kaltaiset perinteiset sosiologiset selitystekijät. Murrayn ja Herrnsteinin mukaan yhdysvaltalainen yhteiskunta muuttui 1900-luvun kuluessa siten, että älykkyydestä tuli entistä tärkeämpää yksilön menestymisen kannalta. He myös väittävät, että älykkäimmät ihmiset, ns. kognitiivinen eliitti, ovat eristäytymässä muusta yhteiskunnasta Yhdysvalloissa. Kirjan nimi viittaa kellokäyrään. Älykkyystutkijoiden mukaan ihmisten ÄO-testeistä saamat tulokset (älykkyysosamäärä) noudattavat melko tarkasti normaalijakaumaa siten, että suurin osa ihmisistä saa keskimääräisiä tuloksia, kun taas pieni joukko saa hyvin matalia tai hyvin korkeita tuloksia. The Bell Curve aiheutti ilmestyttyään valtavan kohun, ja siitä tuli suuri myyntimenestys. Kirjasta käytiin laajaa keskustelua mediassa ja akateemisessa maailmassa sekä Yhdysvalloissa että muualla. Kirja käsittelee enimmäkseen älykkyyserojen merkitystä Yhdysvaltain valkoisen väestön keskuudessa, mutta syntynyt debatti koski lähes yksinomaan sen luvuissa 13 ja 14 käsiteltyä kysymystä rodullisten älykkyyserojen merkityksestä. Murrayn ja Herrnsteinin mukaan Yhdysvaltain itäaasialaisperäiset asukkaat ovat keskimäärin jonkin verran valkoisia älykkäämpiä, kun taas maan musta väestö on keskimäärin selvästi vähemmän älykästä kuin valkoiset ja aasialaiset. Heidän mukaansa nämä älykkyyserot ovat keskeinen tekijä, joka selittää sosioekonomisia eroja rotujen välillä. Murrayn ja Herrnsteinin mukaan älykkyyseroja ei ole mahdollista myöskään poistaa esimerkiksi koulutuksellisin interventioin. The Bell Curven väitteitä erityisesti afroamerikkalaisten muita keskimäärin heikommasta älykkyydestä on kritisoitu paljon. Richard Lynnin mukaan kirja on todennäköisesti saanut osakseen enemmän kritiikkiä kuin yksikään toinen psykologian historiassa.Richard Lynn: The Attack on The Bell Curve. Personality and Individual Differences 26, (1999), s. 761-765 Toisaalta kirjan ilmestymisvuonna 1994 The Wall Street Journalissa julkaistiin 52 älykkyystutkijan kannanotto, jossa kirjan väitteitä luonnehdittiin älykkyystutkimuksen vallitsevien näkemysten mukaisiksi."Mainstream Science on Intelligence" The Wall Street Journal, 13.12.1994, s. A18 Yhdysvaltain psykologiyhdistys APA teetti vastauksena kirjaan asiantuntijaraportin älykkyystutkimuksesta.Intelligence: Knowns and Unknowns == Lähteet == Luokka:Psykometriikka Luokka:Kirjat yhteiskunnasta Luokka:Kirjat psykologiasta Luokka:Älykkyys Luokka:Vuoden 1994 kirjat
1\. česká hokejová liga

1\. česká hokejová liga on Tšekin jääkiekon toiseksi korkein sarjataso. Liiga on perustettu kotimaansa itsenäistyttyä vuonna 1993. == Joukkueet kaudella 2022–2023 == Joukkue Kaupunki Kotihalli Perustettu Päävalmentaja Berani Zlín Zlín Zimni stadion Ludka Cajky 1928 Miloš Říha Draci Šumperk Šumperk ŠKODA Arena 2003 Josef Málek HC Banik Sokolov Sokolov Zimni stadion Sokolov 1945 Martin Štrba HC Dukla Jihlava Jihlava Horacky Zimni Stadion 1956 Viktor Ujčík HC Pardubice B Chrudim Zimni stadion Chrudim 2022 Václav Baďouček HC Frýdek- Místek Frýdek Místek VSH Frydek-Mistek 1913 Martin Janeček HC Poruba 2011 Ostrava Zimní stadion Ostrava-Poruba 1946 Jiří Režnar HC Slavia Praha Praha Zimni stadion Eden 1900 Daniel Tvrzník HC Stadion Litoměřice Litoměřice Kalich Aréna 1972 Miroslav Přerost HC ZUBR Přerov Přerov Meo Aréna 1928 Robert Svoboda LHK Jestřábi Prostějov Prostějov Zimní stadion Prostějov 1913 Aleš Totter SC Kolín Kolín Zimnístadion Kolín 1934 Petr Martínek SK Horácká Slavia Třebíč Třebíč Mann+Hummel Arena 1928 Kamil Pokorný VHK Vsetín Vsetín Zimni stadion Na Lapaci 2008 Jiri Weintritt Luokka:Tšekin jääkiekkosarjat
Australian jääkiekkoliitto

Australian jääkiekkoliitto (Ice Hockey Australia) on järjestö, joka hallinnoi jääkiekkoa Australiassa. Australian Ice Hockey League toimii Australian jääkiekkoliiton alaisuudessa. == Maajoukkueet == * Australian miesten jääkiekkomaajoukkue * Australian naisten jääkiekkomaajoukkue * Australian alle 20-vuotiaiden jääkiekkomaajoukkue * Australian alle 18-vuotiaiden jääkiekkomaajoukkue == Aiheesta muualla == * Australian jääkiekkoliiton sivusto luokka:Jääkiekkoliitot Luokka:Australian jääkiekko Luokka:Australialaiset järjestöt
Canadian Air and Space Museum

Canadian Air and Space Museum eli Kanadan ilmailu- ja avaruusmuseo (entinen Toronto Aerospace Museum) on Torontossa sijaitseva ilmailumuseo, joka perustettiin vuonna 1997. Se sijaitsee entisessä de Havilland Canadan tehdassalissa. http://casmuseum.org/about.shtml About Us, accessed February 20, 2009 Museo avattiin uudestaan uudella nimellään 20.2.2009.http://krisabel.ctv.ca/blog/_archives/2009/2/20/4099506.html The New Canadian Air & Space Museum Celebrates The Canadian Centennial Of Flight ==Näytteillä olevat lentokoneet== * Avro Canada CF-105 Arrow, jäljennös * Avro Lancaster FM104, kunnosteilla * de Havilland Tiger Moth DH82C * De Havilland Canada CS2F Tracker * Fleet 80 Canuck * Beechcraft CT-134 Musketeer * Ornithopter Project University of Toronto Institute for Aerospace Studiesin koekone * CT-133 Silver Star * SHARP (Stationary High-Altitude Relay Platform) * Easy Riser Ultralight * Found Brothers Aviation FBA-2A * Canadair CL-41 Tutor * Zenair Zenith CH200 * Stinson Aircraft Company Reliant V-77 ==Kuvia== File:CanadianAirAndSpaceMuseum-AlouetteIReplica-Feb2109.jpg|Replika Alouette I-satelliitista. File:CanadianAirAndSpaceMuseum- AvroLancasterAndAvroArrowReplica-Feb2109.jpg|Avro Lancaster kunnostettavana File:CanadianAirAndSpaceMuseum-StinsonReliant-Feb2109.jpg|Stinson Reliant. File:CanadianAirAndSpaceMuseum-TigerMothRCAF3784-Feb2109.jpg|Tiger Moth. == Lähteet == ==Aiheesta muualla== *Canadian Air and Space Museum *Canadian Air & Space Museum Valokuvia museon näyttelyistä Luokka:Ilmailumuseot Luokka:Kanadan museot Luokka:Toronton rakennukset ja rakennelmat
Luettelo Suomen singlelistan ykkösistä vuonna 1972

Tämä on luettelo Suomen singlelistan ykkösistä 1972, joka sisältää kärkipaikkaa hallussaan pitäneet singlet vuonna 1972 Mitä Suomi soittaa -listalla, jota kokosi tuon vuoden heinäkuuhun asti Suosikki. Elokuusta 1972 eteenpäin Suomen musiikkikauppiasliitto ry alkoi koota ja julkaista Mitä Suomi soittaa -levymyyntitilastojaan omin voimin. Lista ilmestyi kerran kuukaudessa. Samaan aikaan Suomessa on koottu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi. == Lista == Kuukausi Artisti Single Tammikuu Pop Tops Mamy Blue Helmikuu Pop Tops Mamy Blue Maaliskuu Pop Tops Mamy Blue Huhtikuu Michel Delpech Pour un flirt Toukokuu Sweet Poppa Joe Kesäkuu Danny Vai niin, vai niin Heinäkuu New Seekers Beg, Steal or Borrow Elokuu Neil Reid Mother of Mine Syyskuu Hot Butter Popcorn Lokakuu Hot Butter Popcorn Marraskuu Hot Butter Popcorn Joulukuu Hot Butter Popcorn == Katso myös == * Luettelo musiikkilistoista == Lähteet == * Lassila, Juha: Mitä Suomi Soittaa? - Hittilistat 1954-87 (Jyväskylän yliopisto: nykykulttuurin tutkimusyksikkö, 1990) * Suomi soi 4: Suuri suomalainen listakirja (Tammi, 2005; toim. Jake Nyman) 1972 Singlelista 1972
Luettelo Suomen singlelistan ykkösistä vuonna 1971

Tämä on luettelo Suomen singlelistan ykkösistä 1971, joka sisältää kärkipaikkaa hallussaan pitäneet singlet vuonna 1971 Mitä Suomi soittaa -listalla, jota kokosi tuolloin Suomen musiikkikauppiasliitto ry:n valtuuttamana Suosikki. Lista ilmestyi kerran kuukaudessa. Samaan aikaan Suomessa on koottu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi. == Lista == Kuukausi Artisti Single Tammikuu Irwin Goodman St. Pauli ja Reeperbahn Helmikuu Irwin Goodman St. Pauli ja Reeperbahn Maaliskuu Christie Yellow River Huhtikuu Christie Yellow River Toukokuu Christie Yellow River Kesäkuu Jaana ja Tiina Mustan kissan tango Heinäkuu Fredi Rakkaustarina Elokuu Fredi Rakkaustarina Syyskuu Johnny Ihana aamu Lokakuu Lynn Anderson (I Never Promised You a) Rose Garden Marraskuu Lynn Anderson (I Never Promised You a) Rose Garden Joulukuu Waldo de los Ríos Mozart Symphony No. 40 == Katso myös == * Luettelo musiikkilistoista == Lähteet == * Lassila, Juha: Mitä Suomi Soittaa? - Hittilistat 1954-87 (Jyväskylän yliopisto: nykykulttuurin tutkimusyksikkö, 1990) * Suomi soi 4: Suuri suomalainen listakirja (Tammi, 2005; toim. Jake Nyman) 1971 Singlelista 1971
Luettelo Suomen singlelistan ykkösistä vuonna 1970

Tämä on luettelo Suomen singlelistan ykkösistä 1970, joka sisältää kärkipaikkaa hallussaan pitäneet singlet vuonna 1970 Mitä Suomi soittaa -listalla, jota kokosi tuolloin Suomen musiikkikauppiasliitto ry:n valtuuttamana Suosikki. Lista ilmestyi kerran kuukaudessa. Samaan aikaan Suomessa on koottu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi. == Lista == Kuukausi Artisti Single Tammikuu Fredi Ota ja omista Helmikuu Mari Laurila Peppi Pitkätossu Maaliskuu Mari Laurila Peppi Pitkätossu Huhtikuu Mari Laurila Peppi Pitkätossu Toukokuu Mari Laurila Peppi Pitkätossu Kesäkuu Mari Laurila Peppi Pitkätossu Heinäkuu Mari Laurila Peppi Pitkätossu Elokuu Markus Vain kotka lentää aurinkoon Syyskuu Markus Vain kotka lentää aurinkoon Lokakuu Irwin Goodman St. Pauli ja Reeperbahn Marraskuu Irwin Goodman St. Pauli ja Reeperbahn Listaa ei julkaistu joulukuussa 1970 Listaa ei julkaistu joulukuussa 1970 Listaa ei julkaistu joulukuussa 1970 == Katso myös == * Luettelo musiikkilistoista == Lähteet == * Lassila, Juha: Mitä Suomi Soittaa? - Hittilistat 1954-87 (Jyväskylän yliopisto: nykykulttuurin tutkimusyksikkö, 1990) * Suomi soi 4: Suuri suomalainen listakirja (Tammi, 2005; toim. Jake Nyman) 1970 Singlelista 1970
Zbrojovka Brno

Zbrojovka Brno oli tšekkoslovakialainen ase- ja autoteollisuusyritys, joka sijaitsi Brnossa. == Zbrojovka Brno autotehtaana == Ensimmäisen maailmansodan jälkeen aseteollisuuteen keskittynyt yritys joutui etsimään uuden toimialan. Autonsuunnittelija Břetislav Novotný suunnitteli yritykselle vuonna 1924 Disk- nimisen auton. Se oli Euroopan ensimmäinen kaksitahtimoottorilla varustettu auto. Moottorissa oli yksi sylinteri ja se oli iskutilavuudeltaan 600-kuutioinen. 1930-luvulla yhtiö valmisti kaksitahtimoottorilla varustettuja henkilöautoja, joista tunnetuimmat ovat Z4, Z6, Z9 sekä nelisylinterinen, 1 500-kuutioinen Z5, jonka teho oli peräti 40 hevosvoimaa. Zbrojovka Brnon tuotteet kunnostautuivat myös kilparadoilla. Kilpa-autoissa oli käytetty epätavallisia teknisiä ratkaisuja. Kuuluisimmat kilpa-autot olivat Z2 vuodelta 1929 ja vuoden 1931 Z13. Z2-mallin voimanlähteenä oli teholtaan 60-hevosvoimainen, 1 100-kuutioinen kuusisylinterinen vastamäntämoottori, jossa oli Roots-ahdin. Z13:ssa taas oli 60-hevosvoimainen, 1 500-kuutioinen kahdeksansylinterinen V-moottori, jossa oli neljä kahden sylinterin muodostamaa sylinteririviä. Kullakin sylinteriparilla oli yhteinen palotila. Myös tässä mallissa oli Roots-ahdin. Kummankin mallin huippunopeudeksi ilmoitettiin 150 km/h. Yrityksen autotuotanto päättyi vuonna 1939. == Zbrojovka Brno asetehtaana == Zbrojovka Brno perustettiin alun perin Itävalta- Unkarin tykistön korjaamosta Tšekkoslovakian valtion omistamaksi ampuma- asetehtaaksi vuonna 1918. Aluksi yhtiö korjasi sotilaskiväärejä, mutta laajensi toimintaansa. Asetuotannossa itävaltalaisen Mannlicher –kiväärin kokoonpano vaihtui saksalaisen Mauser-kiväärin ja myöhemmin myös tehtaan oman kiväärimallin 24 valmistukseen. Vuosina 1924–1925 tehtaalle rakennettiin tuotantorakennukset kiväärien ja konekiväärien (sekä autojen) valmistamiseen. 1940-luvulla tehdas aloitti metsästys- ja urheiluaseiden tuotannon. 1980-luvulla asetuotanto oli enää pieni osa yhtiön koko tuotannosta.http://www.zbrojovka-brno.cz/en/pages/341-history-of-the- company.aspx Asetuotanto jatkui silti ja tehtaalla luotiin jatkuvasti uusia asemalleja. Syksyllä 2003 yhtiö ajautui konkurssiin ja vuonna 2006 asetuotanto Zbrojovka Brno -yhtiössä päättyi.http://www.zbrojovka- brno.cz/en/pages/340-about-us.aspx == Lähteet == Luokka:Aseteollisuusyritykset Luokka:Automerkit Luokka:Autonvalmistajat Luokka:Itävaltaunkarilaiset yritykset Luokka:Tšekkoslovakialaiset yritykset
Luettelo Suomen singlelistan ykkösistä vuonna 1969

Tämä on luettelo Suomen singlelistan ykkösistä 1969, joka sisältää kärkipaikkaa hallussaan pitäneet singlet vuonna 1969 Mitä Suomi soittaa -listalla, jota kokosi tuolloin Suomen musiikkikauppiasliitto ry:n valtuuttamana Suosikki. Lista ilmestyi kerran kuukaudessa. Samaan aikaan Suomessa on koottu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi. == Lista == Kuukausi Artisti Single Tammikuu Tapani Kansa Käymme yhdessä ain Helmikuu Markku Aro Käyn uudelleen eiliseen Maaliskuu Tapani Kansa Kuljen taas kotiinpäin Huhtikuu Tapani Kansa Kuljen taas kotiinpäin Toukokuu Tapani Kansa Kuljen taas kotiinpäin Kesäkuu Mary Hopkin Goodbye Heinäkuu Danny Se eikö todista että muutuin Elokuu Pasi Kaunisto Koskaan et muuttua saa Syyskuu Pasi Kaunisto Koskaan et muuttua saa Lokakuu Pasi Kaunisto Koskaan et muuttua saa Marraskuu Katri Helena Ei kauniimpaa Joulukuu Katri Helena Ei kauniimpaa == Katso myös == * Luettelo musiikkilistoista == Lähteet == * Lassila, Juha: Mitä Suomi Soittaa? - Hittilistat 1954-87 (Jyväskylän yliopisto: nykykulttuurin tutkimusyksikkö, 1990) * Suomi soi 4: Suuri suomalainen listakirja (Tammi, 2005; toim. Jake Nyman) 1969 Singlelista 1969
Axel Löwen

Axel Löwen (1. marraskuuta 1686 – 25. heinäkuuta 1772 Stralsund) oli ruotsalainen hallintomies ja kenraali. Hän oli Ruotsin Suomessa olleiden joukkojen ylipäällikkö vuosina 1737–1739 ja Ruotsin Pommerin kenraalikuvernööri vuosina 1748–1766. Löwenin vanhemmat olivat maaherra Otto Wilhelm von Löwen ja Helena Tott. Vuosina 1702–1712 hän osallistui Espanjan vallanperimyssotaan, pääasiassa Alankomaissa. Vuonna 1713 hänestä tuli Ruotsin saksalaisalueiden päämajoitusmestari, joka valvoi linnoitustöitä. Suuressa Pohjan sodassa Löwen osallistui muun muassa Stralsundin taisteluihin ja Norjan retkeen ja joutui kahdesti vangiksi. Sodan jälkeen hänet ylennettiin kenraalimajuriksi 1719, Ruotsin linnoituskonttorin johtajaksi hän tuli jo 1715. Löwen oli jäsen Uudenkaupungin rauhan rajanmäärityskomissiossa. Hän laati suunnitelman Suomen linnoittamiseksi ja esitti sen valtiopäiville vuonna 1723. Suunnitelmassa, jota ei sellaisenaan koskaan hyväksytty, hän ehdotti muun muassa laivastoeskaaderin perustamista Saimaalle. Löwen korotettiin vapaaherraksi 1731 ja nimitettiin Ruotsin Suomen joukkojen ylipäälliköksi 1737. Samana vuonna hän laati uuden suunnitelman Suomen puolustamiseksi. Suunnitelmaan kuului muun muassa Haminan ja Lappeenrannan linnoitusten parantaminen, linnoitetun sataman rakentaminen Helsinkiin ja kaleerilaivaston perustaminen. Löwenin suunnitelmaa käsiteltiin vuosien 1738–1739 valtiopäivillä, ja huhtikuussa 1739 säädyt hyväksyivät suunnitelmat. Löwen nousi valtaneuvokseksi vuonna 1739. Hänen jälkeensä Suomen joukkojen ylipäälliköksi nimitettiin Carl Cronstedt. Myöhemmin Löwen toimi Pommerin kenraalikuvernöörinä vuoteen 1766 asti. Löwen oli Greifswaldin yliopiston kansleri vuosina 1747–1766. Hän oli Ruotsin tiedeakatemian jäsen ja sai kreivin arvon vuonna 1751. Löwenin ensimmäinen puoliso vuodesta 1723 oli kreivitär Sofia Karolina Piper (k. 1732) ja toinen vuodesta 1735 kreivitär Eva Horn (k. 1790). ==Lähteet== *Dietmar Gohlisch: Catalogus Bibliothecae Praetoris Axel von Löwen. Scheunen-Verlag, Kückenshagen 2000. (Veröffentlichung des Stadtarchivs Stralsund Band 13) * * * Luokka:Ruotsalaiset kenraalit Luokka:Ruotsin Pommerin kenraalikuvernöörit Luokka:Vuonna 1686 syntyneet Luokka:Vuonna 1772 kuolleet
Kristillistetty kalenteri

Kristillistetty kalenteri viittaa esikristillistä alkuperää oleviin juhlapäiviin, jotka ovat säilyneet kristillistettyinä. == Katso myös == * Joulu * Pääsiäinen * Juhannus * Kekri * Pokkouhri * Beltane * Samhain * Yule * Kalenteririitti Luokka:Pakanalliset juhlapäivät Luokka:Kirkkovuosi
Luettelo Suomen singlelistan ykkösistä vuonna 1968

Tämä on luettelo Suomen singlelistan ykkösistä 1968, joka sisältää kärkipaikkaa hallussaan pitäneet singlet vuonna 1968 Mitä Suomi soittaa -listalla, jota kokosi tuolloin Suomen musiikkikauppiasliitto ry:n valtuuttamana Suosikki. Lista ilmestyi kerran kuukaudessa. Samaan aikaan Suomessa on koottu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi. == Lista == Kuukausi Artisti Single Tammikuu Irwin Goodman Ryysyranta Helmikuu Danny Rebecca Maaliskuu Simo Salminen Pornolaulu Huhtikuu Tom Jones Delilah Toukokuu Tapani Kansa Delilah Kesäkuu Tapani Kansa Delilah Heinäkuu Eero Vanha holvikirkko Elokuu Fredi Milloinkaan en löydä samanlaista Syyskuu Fredi Milloinkaan en löydä samanlaista Lokakuu Kai Hyttinen Käymään vain Marraskuu Päivi Paunu Oi niitä aikoja Joulukuu Päivi Paunu Oi niitä aikoja == Katso myös == * Luettelo musiikkilistoista == Lähteet == * Lassila, Juha: Mitä Suomi Soittaa? - Hittilistat 1954-87 (Jyväskylän yliopisto: nykykulttuurin tutkimusyksikkö, 1990) * Suomi soi 4: Suuri suomalainen listakirja (Tammi, 2005; toim. Jake Nyman) 1968 Singlelista 1968
William Castle

William Castle voi viitata seuraaviin henkilöihin: *William Castle (1914–1977), yhdysvaltalainen elokuvaohjaaja, -tuottaja ja -näyttelijä *William B. Castle (1814–1872), yhdysvaltalainen poliitikko *William Bosworth Castle (1897–1990), yhdysvaltalainen lääkäri ja fysiologi *William Ernest Castle (1867–1962), yhdysvaltalainen geneetikko *William Richards Castle (syntynyt 1849), havaijilainen poliitikko *William Castle, Jr., yhdysvaltalainen poliitikko ja diplomaatti
Joseph F. Biroc

Joseph F. Biroc (12. helmikuuta 1903 New York, New York - 7\. syyskuuta 1996 Woodland Hills, Kalifornia) oli yhdysvaltalainen elokuvaaja. Biroc sai parhaan kuvauksen Oscar-palkinnon vuoden 1974 elokuvasta Liekehtivä torni. Lisäksi hän oli ehdolla elokuvasta Murha asuu sydämessä (1964). == Valikoitu filmografia == * Ihmeellinen on elämä (It's a Wonderful Life, 1946) * Meidän iloinen joukkomme (On Our Merry Way, 1948) * Kostaja iskee (Cry Danger, 1951) * Viidakon paholainen (Bwana Devil, 1953) * Viva Las Vegas (1964) * Murha asuu sydämessä (Hush, Hush, Sweet Charlotte, 1964) * Aavikkolento (The Flight of the Phoenix, 1965) * Näin mitä teit (I Saw What You Did, 1965) * Julmat, vahvat ja röyhkeät (Emperor of the North, 1973) * Liekehtivä torni (The Towering Inferno, 1974) * Luunmurskaajat (The Longest Yard, 1975) * Hei, me lennetään! (Airplane!, 1980) * Hei, taas me lennetään! (Airplane II: The Sequel, 1982) == Lähteet == == Aiheesta muualla == * * Luokka:Yhdysvaltalaiset elokuvaajat Luokka:Oscar-palkinnon saajat Luokka:Vuonna 1903 syntyneet Luokka:Vuonna 1996 kuolleet
The Art of Discworld

The Art of Discworld on vuonna 2004 ilmestynyt kokoelma Paul Kidbyn kuvituksia Terry Pratchettin Kiekkomaailma-sarjan paikoista ja hahmoista. Mukana on kirjailijan taustatietoa luomusten synnystä. == Lähteet == Luokka:Fantasiakirjat Luokka:Vuoden 2004 kirjat Luokka:Kiekkomaailman oheiskirjat
The Pratchett Portfolio

The Pratchett Portfolio on kokoelma Paul Kidbyn kuvituksia Terry Pratchettin Kiekkomaailma-sarjan henkilöhahmoista. Kuvituksiin liittyy teksti, joka käsittelee sitä kuinka kirjailija on luonut hahmonsa. Teos on julkaistu vuonna 1996, minkä jälkeen on julkaistu The Art of Discworld -teos. == Lähteet == == Aiheesta muualla == * Kansikuvat. L-space.org. Luokka:Fantasiakirjat Luokka:Vuoden 1996 kirjat Luokka:Kiekkomaailman oheiskirjat
Phantom Planet (albumi)

Phantom Planet on yhdysvaltalaisen hard rock -yhtye Phantom Planetin studioalbumi vuodelta 2004. Albumilla on mukana kolme kappaletta edeltävältä The Guest -albumilta, "California", "Lonely Day" ja "Anthem". == Kappaleet == #The Happy Ending #Badd Business #Big Brat #1st Things 1st #Making A Killing #You´re Not Welcome Here #By The Bed #Knowitall #Jabberjaw #After Hours #The Meantime #California #Lonely Day #Anthem #In Our Darkest Hour == Kokoonpano == * Alex Greenwald – laulu * Jacques Brautbar – soolo,- rytmikitara, taustalaulu * Sam Farrar – basso, taustalaulu * Jeff Conrad – rummut, taustalaulu == Arviot == * Allmusic: http://www.allmusic.com/album/phantom-planet- mw0000695699 == Aiheesta muualla == * Phantom Planet discogs.com -sivustolla == Lähteet == Luokka:Vuoden 2004 albumit Luokka:Phantom Planetin albumit
Enrique Cerezo

Enrique Cerezo Torres (s. 1947) on espanjalainen elokuvatuottaja. Hän toimii tällä hetkellä myös Espanjan pääsarjaseura Atlético Madridin puheenjohtajana, jossa hän on ollut vuodesta 2002 lähtien. Cerezo korvasi puheenjohtajan paikalla eronneen Jesús Gilin. Hän on toistaiseksi tehnyt Atlético- seurahistorian kalleimmat siirrot. Vuonna 2006 joukkue hankki argentiinalaispelaaja Sergio "Kun" Agüeron 20 miljoonalla eurolla ja seuraavan vuoden kesänä se myi Fernando Torresin englantilaisseura Liverpooliin arviolta noin 36 miljoonalla eurolla. == Aiheesta muualla == * Enrique Cerezon tuotanto Luokka:Elokuvatuottajat Luokka:Espanjalaiset henkilöt
Nowhere Boy

Nowhere Boy on brittiläinen elokuva vuodelta 2009. Elokuva kertoo John Lennonin varhaisista vaiheista ja The Beatles -yhtyeen perustamisesta. Elokuvan ohjasi Sam Taylor-Wood. Elokuva sai ensiesityksensä Lontoon elokuvajuhlilla 29. lokakuuta 2009 ja brittiläisissä elokuvateattereissa 25. joulukuuta 2010. Suomessa elokuva julkaistiin 9. huhtikuuta 2010. Elokuva pääsi teatterilevitykseen Yhdysvalloissa lokakuussa 2010, kun oli kulunut 70 vuotta John Lennonin syntymästä. == Juoni == Draamaelokuva kertoo John Lennonin teinivuosista 1955–1960. Viisivuotiaana äidistään eroon joutunut John Lennon kasvoi Mimi-tätinsä ja George-setänsä luona, mutta saa tietää asiasta vasta kasvatti-isänsä hautajaisissa. Lennon alkaa etsiä biologista äitiään ja löytääkin tämän ei kovin kaukaa omasta asuinpaikastaan Liverpoolissa, jossa hän kiinnostuu pakkomielteen tavoin rock'n'roll-musiikista. == Rooleissa == == Lähteet == == Aiheesta muualla == * Luokka:Sam Taylor-Johnsonin ohjaamat elokuvat Luokka:Brittiläiset draamaelokuvat Luokka:Vuoden 2009 brittiläiset elokuvat Luokka:John Lennon Luokka:Elämäkertoihin ja muistelmiin perustuvat elokuvat
Enamorado Por Primera Vez

"Enamorado Por Primera Vez" on Enrique Iglesiaksen toiselta studioalbumilta Vivir julkaistu single. Se julkaistiin tammikuussa 1997 albumin ensimmäisenä singlenä. Laulun on kirjoittanut Enrique Iglesias ja sen on tuottanut Rafael Pérez-Botija. Laulu menestyi hyvin, se oli ykkössijalla Billboard Hot Latin Tracks -listalla. == Aiheesta muualla == * Enamorado discogs.com -sivustolla Luokka:Enrique Iglesiasin kappaleet Luokka:Vuoden 1997 kappaleet
Thea Garrett

Thea Garrett (s. 15. maaliskuuta 1992 Tarxien) on maltalainen laulaja. Helmikuussa 2010 Garrett voitti Maltan kansallisen finaalin, jonka myötä hänet valittiin edustamaan maataan Eurovision laulukilpailuun 2010 kappaleella "My Dream". Esitys kuitenkin putosi jatkosta euroviisujen semifinaalissa, Maltan esitys keräsi 45 pistettä ja riitti sijalle 12 (4 pistettä Suomen Kuunkuiskaajien takana), eroa viimeisenä finaaliin päässeeseen Moldovaan oli eroa 7 pistettä. ==Lähteet== ==Aiheesta muualla== *Thea Garrettin kotisivut Luokka:Vuoden 2010 euroviisuedustajat Luokka:Maltalaiset laulajat Luokka:Maltan euroviisuedustajat Luokka:Vuonna 1992 syntyneet Luokka:Elävät henkilöt
Luettelo Rauman peruskouluista

Tämä on luettelo Rauman peruskouluista. Koulut on lueteltu aakkosjärjestyksessä. Toiminnassa olevien koulujen perässä on koulun luokka- asteet ja oppilasmäärät. Lakkautettujen koulujen osalta nimien perässä on lakkauttamisvuotta edeltänyt opiskelijamäärä sekä lakkauttamisvuosi. Vuonna 2022 Raumalla oli 17 peruskoulua, joista 15 koulua ylläpiti Rauman kaupunki. Rauman normaalikoulun toiminnasta vastaa Turun yliopisto ja yksityisestä Rauman freinetkoulusta Rauman Avokas ry. == Rauman peruskoulut == * Hj. Nortamon peruskoulu, 7–9, n. 510 (oppilasmäärä 2020) * Kaaron koulu, 1–6, n. 200 (oppilasmäärä 2020) * Karin koulu, 1–6, n. 210 (oppilasmäärä 2020) * Kodisjoen koulu, 1-6, n. 40 (oppilasmäärä 2020) * Kortelan koulu, 1–6, n. 60 (oppilasmäärä 2020) * Kourujärven koulu, 1–6, n. 170 (oppilasmäärä 2020) * Lapin koulu, 1–6, n. 170 (oppilasmäärä 2020) * Nanun koulu, 1–9, n. 360 (oppilasmäärä 2020) * Naulan peruskoulu, 7–9, n. 40 (oppilasmäärä 2020) * Pohjoiskehän koulu, 1–6, n. 420 (oppilasmäärä 2020) * Pyynpään koulu, 1–6, n. 240 (oppilasmäärä 2020) * Rauman freinetkoulu, 1–6, n. 90 (oppilasmäärä 2020) * Rauman normaalikoulu, 1–9, n. 390 (oppilasmäärä 2020) * Raumanmeren peruskoulu, 7–9, n. 480 (oppilasmäärä 2020) * Unajan koulu, 1–6, n. 110 (oppilasmäärä 2020) * Uotilan koulu, 1–6, n. 210 (oppilasmäärä 2020) * Vasaraisten koulu, 1–6, n. 40 (oppilasmäärä 2020) === Lakkautetut === * Ankkurin koulu, 58, 2013 * Aronahteen peruskoulu, 206, 2007 * Kauklaisten koulu, 30, 2011 * Kodiksamin koulu, 12, 2011 * Kullanperän koulu, 30, 2011 * Lensun koulu, 31, 2005 * Malmin koulu, 109, 2019 * Merirauman peruskoulu, 53, 2019 * Nihattulan koulu, 58, 2008 * Rauman lyseon peruskoulu, 311, 2013 * Sampaanalan koulu, 39, 2007 * Sorkan koulu, 29, 2008 * Syvärauman koulu, 142, 2019 ==Lähteet== * Rauma
Vilma Vuorio

Vilma Vuorio on suomalainen näyttelijä. Hän on näytellyt pääosaa, Sallaa, Mari Rantasilan elokuvassa Pieniä eroja (2002) sekä Sini Eerolaa televisiosarjassa Tie Eedeniin. == Aiheesta muualla == * * Luokka:Suomalaiset näyttelijät Luokka:Syntymävuosi puuttuu Luokka:Elävät henkilöt
Lauri Lassinpelto

Lauri Olavi Lassinpelto (11. elokuuta 1912 Sippola – 5. syyskuuta 1972 Jyväskylä) oli suomalainen rautatievirkailija ja kirjailija. Lassinpelto kävi kansakoulun ja valmistui rautatieopistosta 1945. Hän toimi rautatievirkailijana 1944–1972 ja järjestelymestarina 1964–1972. Lassinpelto oli Keski-Suomen kirjailijoiden varapuheenjohtajana 1970-luvun alussa. Lassinpellon romaani Aatteen paimenpojat kertoi rautatieläisten ammattiliiton toiminnasta 1950-luvulla. Romaani Melkein ministeri oli taas veijaritarina ay- pomosta. == Teoksia == * Aatteen paimenpojat : romaani. Gummerus 1960 * Melkein ministeri : romaani. Gummerus 1953, 2. painos 1963 == Lähteet == * * Keskisuomalainen kirjallisuus : Lauri Lassinpelto == Aiheesta muualla == * Lassinpellon romaania Aatteen paimenpojat käsiteltiin nimimerkki Liimataisen (Urho Kekkonen) pakinassa Jätkät yläpäässä (Suomen Kuvalehti n:o 18 2.5.1969) Luokka:Suomalaiset kirjailijat Luokka:Vuonna 1912 syntyneet Luokka:Vuonna 1972 kuolleet
Hoplop

Hoplop (tyyliteltynä HopLop) on vuonna 2005 perustettu lasten sisäliikunta- ja seikkailupuistoketju. Hoplopin liikevaihto oli vuonna 2019 noin 20,1 miljoonaa euroa ja tulos noin −2,3 miljoonaa euroa. Vuonna 2021 Hoplopilla oli Suomessa 17 toimipistettä. == Historia == Hoplopin ovat perustaneet vuonna 2005 Tomi Pulkki ja Joona Hietasola yhdessä puolisoidensa kanssa. Hoplop hakeutui yrityssaneeraukseen vuonna 2010. Lokakuussa 2015 sijoitusyhtiö Intera tuli enemmistöosakkaaksi Hoplopiin. Yrityksen toimiva johto jatkoi yhtiössä ja jäi osakkaaksi merkittävin osuuksin. Vuonna 2017 Hoplop osti reippailuhalli Huimalan ja marras-joulukuussa 2017 Huimala uudistettiin Hoplop-puistoksi. Koronavirusepidemian aiheuttaman vaikean taloustilanteen takia yritys hakeutui yrityssaneeraukseen lokakuussa 2020. Maaliskuussa 2021 CapMan ilmoitti ostavansa Hoplopin kokonaan. Vuonna 2023 Leo’s Leikkimaan emoyhtiö Leo’s Group osti HopLop-ketjun. Hoplop hakeutui jälleen syksyllä 2024 yrityssaneeraukseen ja ilmoitti sulkevansa viisi toimipistettään. Nämä ovat Tampereen Linnainmaa, Pirkkala, Turku (nimellä Leo’s), Vantaan Porttipuisto ja Lohja. Kaikkien Hoplop- ja Leo’s Leikkimaa-puistojen nimeksi vaihdetaan Leo’s vuoden 2025 alkupuoliskon aikana. === Kansainvälistyminen === Hoplop avasi ensimmäisen puistonsa ulkomailla Saksan Pulheimiin, Kölnin kupeeseen kesäkuussa 2018. 2024 Pulheimin sisäleikkipuisto muutettiin Leo’s brändin alle. == Hoplopin toimipisteet == Seikkailupuistot ovat avoinna joka päivä klo 10–20. *Espoo Kauppakeskus Merituuli, Sello (lopetettu), Suomenoja *Helsinki (Roihupelto, Kauppakeskus Ruoholahti (lopetettu), Pasila, Helsinki Outlet) *Joensuu *Jyväskylä *Kuopio *Lappeenranta *Lohja (lopetettu syksyllä 2024) *Oulu *Pirkkala (lopetettu syksyllä 2024) *Raisio *Riihimäki (lopetettu) *Seinäjoki *Tampere Linnainmaa (lopetettu syksyllä 2024) *Turku (lopetettu syksyllä 2024) *Vaasa *Vantaa Porttipuisto (lopetettu syksyllä 2024) == Lähteet == == Aiheesta muualla == * Hoplopin kotisivut Luokka:Suomalaiset yritykset Luokka:Vantaalaiset yritykset
Verneri Liinamaa

Verneri Antto Liinamaa (nimi vuoteen 1934 Verner Lindgren; 28. kesäkuuta 1898 Virrat – 5. kesäkuuta 1972 Raahe) oli suomalainen opettaja ja satukirjailija. Liinamaa kävi Jyväskylän seminaarin ja toimi kansakoulun opettajana Pudasjärven Livolla sekä vuodesta 1923 Raahen Lapaluodossa. Liinamaa avusti lastenlehti Pääskystä ja hän kirjoitti nimimerkillä Päivänpoika myös Oulussa ilmestyviin Kalevaan ja Nyyrikkiin. Liinamaa suomensi myös englannin kielestä muun muassa Oscar Wilden runoja. == Teoksia == * Yövalvoja : runoja. WSOY 1919 (nimimerkillä Päivänpoika) * Kuusijuhlanäytelmiä. Otava 1926 * Pikku teatteri : näytelmiä lapsille. Otava 1931 * Koulu ja joulu : näytelmiä lapsille. Otava 1937 * Iltahetkiä ja saturetkiä : satuja, kuvittanut Rudolf Koivu. Meidän lasten kirjasto 26. Otava 1945 * Seikkailu meren syvyydessä : Sami ja Sarita seikkailemassa, kuvittanut Rudolf Koivu. Valistus 1945 * Seikkailu Tapion talossa, kuvittanut Ulla Groundstroem. Tammi 1945 * Vesi vanhin voitehista! : yksiosainen huvinäytelmä. Seuranäytelmiä 475. Karisto 1946 * Vieraita sadun mailta ym. joulunäytelmiä. Otava 1947 == Lähteet == * * Kirjastovirma henkilögalleria: Verneri Liinamaa Luokka:Suomalaiset opettajat Luokka:Suomalaiset lasten- ja nuortenkirjailijat Luokka:Vuonna 1898 syntyneet Luokka:Vuonna 1972 kuolleet
Vilho Puttonen

Vilho (Ville) Puttonen (7. huhtikuuta 1906 Rautalampi – 13. tammikuuta 1971 Helsinki) oli suomalainen filosofian tohtori, rehtori ja kirjailija. Puttosen vanhemmat olivat maanviljelijä Vilho Puttonen ja Olga Liimatainen. Hän pääsi ylioppilaaksi Jyväskylän lyseosta 1926 ja valmistui filosofian tohtoriksi Helsingin yliopistosta 1943. Puttonen toimi Jyväskylän lyseon rehtorina 1944–1954. Hän kirjoitti saksan kielen oppikirjojen ohella jyväskyläläisen Mieskuoro Sirkkojen historiikin sekä salapoliisiromaanin Elokuun murha salanimellä V. Laikko. == Teoksia == * Elokuun murha : salapoliisiromaani. WSOY 1940, 2. painos 1940 (nimimerkillä V. Laikko) * Études sur Martial d'Auvergne : suivies du texte critique de quelques arrêts d'amours, väitöskirja. Helsinki 1943 * Mieskuoro Sirkat 1899–1949. Jyväskylä 1949 * Lerne Deutsch 1-2, tekijät Vilho Puttonen, Harry A. Helenius ; kuvitus ja piirrokset Alfons Eder. Söderström, Helsingfors 1958, 1960 * Keskikoululaisen saksankirja 1, tekijät Vilho Puttonen, Harry A. Helenius ; kuvitus ja piirrokset Alfons Eder. WSOY 1959 * Aus der deutschen Welt, toimittaneet Vilho Puttonen, Harry A. Helenius. 2. painos WSOY 1964, 1969 * Sprechen wir Deutsch 1–2, tekijät Harry Helenius, Gunvor Krogerus, Vilho Puttonen. Söderstöm, Helsingfors 1965–1966 == Lähteet == * * Pohjoissavolaisen kaunokirjallisuuden bibliografia : V. Laikko Luokka:Suomalaiset opettajat Luokka:Suomalaiset kirjailijat Luokka:Vuonna 1906 syntyneet Luokka:Vuonna 1971 kuolleet
Hamniganit

Hamniganit () ovat mongolilaista hamniganin kieltä puhuva etninen ryhmä Mongoliassa, Venäjällä ja Kiinassa. Mongolian ja Kiinan hamniganeista suurin osa puhuu myös evenkin kielen hamniganin murretta. Ryhmän nimityksen uskotaan perustuvan tunguusikielten ”vuoristolaisia” tarkoittavaan sanaan. Burjaatin kielessä sana hamnigan tarkoittaa evenkejä. ==Asuinalue ja määrä== Mongoliassa hamniganit asuvat Hentiin ja Dornodin aimakeissa, Venäjällä Onon-joen varrella Taka-Baikalian aluepiirin Kyran, Akšan, Karymskojen, Šilkan ja Ononin piireissä sekä Agan Burjatiassa, Kiinassa Sisä-Mongolian autonomisen piirin Hulunbuirin alueella. Mongoliassa heitä arvioidaan olevan 15 000, Venäjällä 2 000 ja Kiinassa 1 500 henkeä. Venäjällä hamniganeja pidetään burjaatteina ja Mongoliassa mongoleina. Kiinan puolella hamniganit lasketaan virallisesti osaksi evenkkejä. ==Historia== Hamniganien esi-isiä ovat evenkit. Viimeistään 1600-luvulla he alkoivat muuttaa pieninä ryhminä Taka-Baikalian pohjoisosista Selengan ja Ononin jokilaaksoihin, missä he osittain sulautuivat burjaateihin ja muihin mongoliheimoihin. 1600–1700-luvuilla hamniganit viettivät naapureidensa kanssa nomadielämää Mongolian sisäosien sekä Šilka ja Argun -jokien välillä. Vuonna 1654 venäläiset perustivat Nertšinskin linnoituksen, josta tuli alueen hallinnollinen keskus. Venäläiset tunsivat alueen alun perin Dauriana tai daguurien maana. Hamniganeja he kutsuivat alun perin Nertšinskin tunguuseiksi. Hamniganit päätyivät Venäjän vallan alaisuuteen heidän tuolloisen johtajansa Gantimurin (Gantumur) kautta. Gantimurin sittemmin venäläistyneet jälkeläiset toimivat hamniganien päälliköinä aina Neuvostoliiton aikoihin saakka. 1600- ja 1900-luvun alun välillä hamniganit elivät Venäjän etupiirissä ja heillä oli kiinteät yhteydet Taka-Baikalian kasakoihin ja burjaatteihin. Tuntematon määrä hamniganeja asui myös Mongolian puolella rajaa nykyisen Hentiin aimagin alueella. Venäjän sisällissodan jälkeen huomattava osa hamniganeista ylitti Argunjoen yhdessä joidenkin kasakoiden ja burjaattien kanssa. He asettuivat niin sanotulle kolmen joen alueelle nykyisessä Hulunbuirissa Kiinassa, jossa heidän jälkeläisiään on edelleen. ==Kulttuuri== Perinteisiä elinkeinoja ovat karjanhoito, erityisesti hevosten kasvatus, maanviljely ja metsästys. Elinkeinonsa perusteella hamniganeja on nimitetty myös ”hevostunguuseiksi”. ==Lähteet== Luokka:Kiinan etniset ryhmät Luokka:Mongolian etniset ryhmät Luokka:Mongolilaiset kansat Luokka:Siperian etniset ryhmät Luokka:Taka-Baikalian aluepiiri Luokka:Evenkit Luokka:Burjaatit
Kaupunginlaki

Kaupunginlaki on historiallinen, yhtä tai useampaa kaupunkia varten luotu oikeusohje. Jo Rooman valtakunnassa oli kaupunkeja koskeva 12 taulun laki, mutta erityisesti kaupunginlakeja syntyi keskiajalla, jolloin kaupungit olivat maaseudusta eriytyneitä oikeuspiirejä.Otavan iso tietosanakirja, Otava 1960–1965. ==Kaupunginlait Ruotsissa== Ruotsissa syntyi kaupunginlakeja 1200-luvulla, jolloin maaseudulla käytettiin maakuntalakeja. Vanhin kaupunginlaki oli Tukholmaa varten luotu Bjärköalaki () ja muita tunnettuja olivat Visbyn kaupunginlaki ja Söderköpingsrätten. Kaikkia Ruotsin kaupunkeja varten laadittu Maunu Eerikinpojan kaupunginlaki valmistui luultavasti 1349.Uusi tietosanakirja, Tietosanakirja oy 1960–1966. Se oli voimassa vuoden 1734 lakiin saakka. ==Lähteet== Luokka:Oikeushistoria
Junkot

Junkot (Junco) on sirkkulien heimoon kuuluva varpuslintusuku. Junkkojen sukuun kuuluu BirdLifen mukaan kolme lajia. == Junkkoihin kuuluvia lajeja == * Laavajunkko (Junco vulcani) * Meksikonjunkko (Junco phaeonotus) * Tummajunkko (Junco hyemalis) ==Lähteet== == Aiheesta muualla == *ITIS: Junco (englanniksi) Luokka:Sirkkulit
Naurava kulkuri

Naurava kulkuri voi tarkoittaa muun muassa seuraavia: * Naurava kulkuri, musiikkikappale. * Naurava kulkuri, Jean-Pierre Kuselan (Vesa-Matti Loirin) vuonna 1986 julkaistu albumi. * Naurava kulkuri, Tapio Tammilehdon vuonna 1975 julkaistu albumi. * Naurava Kulkuri – Huumorinkukkia, Vesa-Matti Loirin kokoelmalevy vuodelta 2008.
Säterivapaus

Säterivapaus oli Ruotsin kuningas Eerik XIV:n 1562 myöntämä verovapaus aatelisille ilman vastapalvelukseksi vaadittua ratsupalvelusta. Aluksi aatelisto sai verovapauden vain asumilleen tiloille, mutta myöhemmin verovapautta laajennettiin joihinkin muihinkin aatelisten omistamiin tiloihin. Kaarle XI peruutti säterivapauden isossa reduktiossa 1680-luvulla.Uusi tietosanakirja, Tietosanakirja oy 1960–1966. ==Katso myös== * Säteri ==Lähteet== Luokka:Ruotsin taloushistoria Luokka:Aateli
Satellite (kappale)

”Satellite” on saksalaisen Lena Meyer-Landrutin kappale, jolla Saksa voitti vuoden 2010 Eurovision laulukilpailun. Kappale on tanskalaisen John Gordonin ja yhdysvaltalaisen Julie Frostin kirjoittama. Se kirjoitettiin kilpailua varten ja valittiin yli 300 lauluista maan karsinnan finaaliin. Finaalissa kappaleen esitti kaksi artistia: Jennifer Braun balladina ja Lena Meyer- Landrut nopeampana versiona. Katsojat äänestivät Lena Meyer-Landrutin version puolesta. Kappaleen sanat käsittelevät todella epätoivoista naista, joka taistelee poikaystävänsä rakkaudesta, välittämättä siitä, miten poikaystävä kohtelee häntä. Yöllä finaalivoiton jälkeen kappaleesta kuvattiin video, joka keskittyy laulajaan ja tämän tanssityyliin. Videon ensi-ilta oli 16. maaliskuuta. Kappale julkaistiin 16. maaliskuuta 2010, ladattavana se oli jo saatavilla 13. maaliskuuta 2010. Se pääsi saman tien isojen saksalaisten latauslistojen (kuten iTunes ja Musicload) kärkeen. Kolmessa päivässä kappaletta ladattiin 40 000 kertaa ja se soitettiin 122 kertaa saksalaisilla radiokanavilla. Ensimmäisen myyntiviikon jälkeen Satellite sai kultaa, sillä sitä myytiin yli 150 000 kertaa. Yli 100 000 niistä olivat latauksia, jolla kappale teki uuden viikkoennätyksen. Heinäkuussa 2010 kappaleesta julkaistiin myös suomenkielinen versio nimellä ”Kiertokuu”. Suomennoksen on tehnyt Tomi Suni ja sen esittää Charlotte Kero. ”Kiertokuu” on Keron esikoissingle. ==Lähteet== Luokka:Vuoden 2010 euroviisuedustuskappaleet Luokka:Eurovision laulukilpailun voittaneet kappaleet Luokka:Saksan euroviisuedustuskappaleet
Baikit

Baikit () on kylä Krasnojarskin aluepiirin Evenkian piirissä Venäjällä. Se sijaitsee Podkamennaja Tunguska -joen varrella 350 kilometriä piirin keskuksesta Turasta lounaaseen. Asukkaita on 3 700 henkeä (vuonna 2009). Kylä on perustettu vuonna 1927. Vuoteen 2004 saakka se toimi Evenkian autonomiseen piirikuntaan kuuluneen Baikitin piirin keskuksena. Asukkaista noin 13 % on pohjoisten alkuperäiskansojen edustajia, lähinnä evenkejä. Suurin osa väestöstä saa toimeentulonsa julkisista palveluista, metsästyksestä ja kalastuksesta. Kylässä toimii taidekoulu, lasten luomistyön keskus, nuorison kulttuurikeskus, Internet-kahvila, kotiseutumuseo ja piirisairaala. Baikitista on säännöllistä lentoliikennettä Krasnojarskiin, Turaan ja piirin muihin asutuksiin. ==Lähteet== ==Aiheesta muualla== * Baikitin kylän sivusto Luokka:Evenkia
J-P Pirinen

Juha-Pekka "J-P" Pirinen (s. 1980) on kouvolalainen ammattitaikuri ja stand up -koomikko. Pirinen on työskennellyt päätoimisena taikurina vuodesta 2006 lähtien. Hän kiertää Suomea kahden eri "hahmon" voimin: taikuri-koomikko J-P Pirinen, sekä lastentaikuri JiiPee. Pirinen on myös ainut suomalainen taikuri, joka kiertää stand up -klubeilla esiintymässä niin koomikkona kuin taikurinakin. Pirinen on vieraillut myös monissa TV-ohjelmissa Suomen pääkanavilla kuten Ne Salmiset (MTV3), Buusteri (Nelonen) ja Hiki (TV2). Pirinen oli kilpailijana myös LEGO Masters Suomi -ohjelman toisella tuotantokaudella (MTV3). J-P Pirinen on myös Mökkitaikurit Ry:n perustajajäsen. Juha-Pekka on veljeskunta OT-112 Kouvola jäsen. == Saavutukset == * Kivenkova koomikko (2006) * DJSM Showmaster (2002) * City-lehti: Suomen Paras Klubiviihdyttäjä / Close up -taikuri 2002 == Katso myös == *Luettelo taikureista == Aiheesta muualla == * Taikuri-koomikon virallinen kotisivu * Lastentaikurin virallinen kotisivu Luokka:Suomalaiset taikurit Luokka:Suomalaiset stand up -koomikot Luokka:Vuonna 1980 syntyneet Luokka:Elävät henkilöt
Vanavara

Vanavara () on kylä Krasnojarskin aluepiirin Evenkian piirissä Venäjällä. Se sijaitsee piirin eteläosassa Podkamennaja Tunguskaan laskevan Vanavarka-joen suussa. Asukkaita on 3 400 henkeä (vuonna 2009). Paikkakunta on syntynyt 1900-luvun alussa. Vuoteen 2004 saakka se toimi Evenkian autonomiseen piirikuntaan kuuluneen Tunguskan–Tšunjan piirin keskuksena. Asukkaista noin 8 % on pohjoisten alkuperäiskansojen edustajia, lähinnä evenkejä. Suurin osa väestöstä saa toimeentulonsa julkisista palveluista, metsästyksestä ja kalastuksesta. Kylässä toimii kolme lastentarhaa, keskikoulu, kerhotalo, kirjasto, kuntoutuskeskus, vanhainkoti ja piirisairaala. Vanavaran lentoasemalta on säännöllistä lentoliikennettä Krasnojarskiin, Turaan ja piirin muihin asutuksiin. ==Lähteet== Luokka:Evenkia Luokka:Krasnojarskin aluepiirin kylät ja taajamat
Danny Mwanga

Jean-Marie Daniel ”Danny” Mwanga (s. 17. heinäkuuta 1991 Kinshasa, Zaire) on kinshasankongolainen jalkapalloilija, pelipaikaltaan hyökkääjä. Hän edustaa Major League Soccerin Colorado Rapidsia. Mwanga oli ykkösvaraus vuoden 2010 MLS SuperDraft -varaustilaisuudessa. == Tausta == Mwangan isä, joka toimi Zairen presidentin Mobutu Sese Sekon neuvonantajana, katosi ja oletetaan kuolleen ensimmäisessä Kongon sodassa vuonna 1997. Sodan seurauksena myös hänen äitinsä joutui pakenemaan maasta ja jättämään Mwangan ja hänen sisaruksensa isovanhempiensa hoiviin. Vuonna 2006 Mwanga muutti Yhdysvaltain Oregoniin, jossa perhe palasi jälleen yhteen. == Ura == Mwanga kävi Portlandin Jefferson High Schoolia ja pelasi jalkapalloa Westside Metrosin juniorijoukkueissa ennen yliopistouraansa Oregon State Universityssä. 29 ottelussa 18 maalia Oregon State Beaversille tehnyt Mwanga valittiin kaudella 2008 Pacific-10-konferenssin vuoden tulokkaaksi ja kaudella 2009 vuoden pelaajaksi. Mwanga herätti kiinnostusta muun muassa ranskalaisseuroissa Auxerre, Lille ja Strasbourg, mutta teki toisen yliopistokautensa jälkeen Generation Adidas -sopimuksen Major League Soccerin kanssa. Vuoden 2010 MLS SuperDraft -varaustilaisuudessa liigan tulokasjoukkue Philadelphia Unionin varasi hänet koko tilaisuuden ensimmäisenä. Ammattilaisdebyyttinsä Mwanga teki 25. maaliskuuta 2010 MLS-kauden avausottelussa Seattle Soundersiä vastaan. Mwanga aloitti kauden vaihtopelaajana, mutta touko–kesäkuussa maali kolmessa peräkkäisessä esiintymisessä nosti hänet avauskokoonpanon pelaajaksi. Koko kauden aikana hän teki seitsemän maalia, mikä oli tulokaspelaajista eniten. Mwanga oli ehdolla liigan vuoden tulokkaaksi, mutta palkinto meni lopulta D.C. Unitedin Andy Najarille. Kesken kauden 2012 Mwanga siirtyi Portland Timbersiin ja kauden 2013 kynnyksellä edelleen Colorado Rapidsiin. == Lähteet == == Aiheesta muualla == * Danny Mwanga Major League Soccerin sivustolla * Danny Mwanga Oregon State Beaversin sivustolla Luokka:Kinshasankongolaiset jalkapalloilijat Luokka:Vuonna 1991 syntyneet Luokka:Elävät henkilöt
Transmies

Transmies on transsukupuolinen henkilö, joka on syntymässään määritelty naiseksi, mutta joka kokee olevansa mies. ==Yleisyys== Syntymässä naisiksi määritellyistä ihmisistä kertoi identifoituvansa miehiksi vuonna 2014 tehdyssä hollantilaistutkimuksessa 0,8 % ja vuonna 2015 tehdyssä belgialaistutkimuksessa 0,6 % vastaajista. Suomesta ei ole arvioita, mutta vuosina 2010–2021 aikana sukupuolensa on naisesta mieheksi vahvistanut 923 henkilöä. ==Yhteys lapsuudenaikaiseen käyttäytymiseen== Jotkut aikuiset transmiehet kertovat olleensa lapsena poikatyttöjä eli käyttäytyneensä poikamaisena pidetyllä tavalla. Kaikista poikatytöistä suurin osa ei kuitenkaan kasva transmiehiksi. Erään 2000-luvulla suoritetun amerikkalaisen kyselytutkimuksen mukaan transmiehistä 80 prosenttia halusi lapsena käyttää poikien alusvaatteita ja 90 prosenttia poikien kenkiä, kun naiseksi identifioituvista poikatytöistä selvästi alle puolet halusi samaa. ==Sukupuolenkorjaushoidot== Jotkut transmiehet haluavat aloittaa sukupuolenkorjaushoidon, joissa kehoa muokataan hormoneilla tai leikkauksilla lähemmäksi miehen ilmiasua. Maskulinisoivassa hormonihoidossa transmiehelle annetaan testosteronia. Se aiheuttaa ihon paksuuntumisen ja rasvan jakautumiseen kehossa kohti keskivartaloa. Lihakset vahvistuvat, parta alkaa kasvaa, ja joskus tapahtuu kaljuuntumista. Ääni madaltuu. Rintakehän maskulinisaatio on melko yleinen toimenpide. Siinä transmieheltä poistetaan rinnat. Pienempi osa transmiehistä käy läpi genitaalikirurgian. Sen ensimmäisessä osassa poistetaan kohtu ja munasarjat, ja emätin suljetaan. Leikkauksesta toipumisen jälkeen voidaan rakentaa transmiehen omasta kudoksesta hänelle niin sanottu neopenis, jonka keskelle muovataan virtsaputki. Häpyhuulista muotoillaan kivespussi, jonka sisään laitetaan pienet silikoni-implantit kiveksiksi. ==Katso myös== * Luettelo tunnetuista transsukupuolisista * Transnainen ==Lähteet== Luokka:Miesten nimitykset Luokka:Transsukupuolisuus
Miente

"Miente" on Enrique Iglesiaksen toiselta studioalbumilta Vivir julkaistu single. Sen on kirjoittanut ja tuottanut Rafael Pérez-Botija. Laulu menestyi hyvin, ollen Billboard Hot Latin Tracks -listan sijalla viisi ensimmäisellä listaviikollaan ja nousten sijalle yksi heti seuraavalla viikolla. Luokka:Vuoden 1997 kappaleet Luokka:Enrique Iglesiasin kappaleet
Paradox (albumi)

Paradox on John Kay & Steppenwolf -yhtyeen albumi vuodelta 1982. Alun perin se julkaistiin vain Kanadassa ja Australiassa. == Kappaleet == #"Watch Your Innocence" (Jackie DeShannon, Hitchings) #"Nothin' Is Forever" (Kay, Palmer, Wilk) #"You're the Only One" (Kay) #"The Fixer" (Kay, Palmer) #"Give Me News I Can Use" (Kay) #"Only the Strong Survive" (Williams) #"Ain't Nothin' Like It Used to Be" (Kay) #"Slender Thread of Hope" (Kay) #"Tell Me It's All Right" (Kay, Palmer) #"Circles of Confusion" (Kay, Palmer) == Muusikot == *John Kay - kitara, laulu *Michael Palmer - kitara, taustalaulu *Gary Link - basso, taustalaulu *Steven Palmer - rummut, perkussio, laulu *Michael Wilk - kosketinsoittimet, ohjelmointi *Jackie DeShannon - taustalaulu *Phil Seymour - taustalaulu *Brett Tuggle - taustalaulu Luokka:Steppenwolfin albumit Luokka:Vuoden 1982 albumit
Ohjaskelkkailu olympialaisissa

Ohjaskelkkailu on ollut talviolympialaisten kilpailuohjelmassa vuoden 1964 talviolympialaisista lähtien, jolloin lajeina olivat miesten yksin- ja parikelkkailu ja naisten yksinkelkkailu. Samat kilpailulajit ovat olleet kaikissa talviolympialaisissa, joissa ohjaskelkkailu on ollut mukana. Vuoden 2014 talviolympialaisissa ohjelmaan lisättiin joukkuekelkkailu sekajoukkuein. Menestynein maa olympialaisten ohjaskelkkailussa on Saksa. == Tapahtumat == Ohjaskelkkailu Kilpailut 64 68 72 76 80 84 88 92 94 98 02 06 10 14 18 Miesten yksinkelkkailu X X X X X X X X X X X X X X X Miesten parikelkkailu X X X X X X X X X X X X X X X Naisten yksinkelkkailu X X X X X X X X X X X X X X X Joukkuekelkkailu - - - - - - - - - - - - - X X ==Mitalitaulukko== ==Lähteet== *